Diari Oficial de la Generalitat Valenciana


Sumari del DOGV 5907, del 04-12-2008 (2008/14579)

Informació pública del compte de liquidació de la reparcel·lació dels terrenys inclosos en la unitat d'execució 07-UE-R.
------------------------------------------------------------------------------------------------------------------------

### Dades del document

Número de DOGV
:   5907

Data del DOGV
:   04-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14907


Data del document
:   17-11-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública del compte de liquidació de la reparcel·lació dels terrenys inclosos en la unitat d'execució 07-UE-R.  
   
 [2008/14785]  
L'alcalde de Castelló de la Plana en data 25 de gener de 2008 va dictar el següent decret:  
«Vist que en data 23 de gener de 2004 es va aprovar el projecte de reparcel·lació de la unitat d'execució 07-UE-R, situada entre el passeig de Morella, prolongació del carrer Vilafamés i carrer Borriol, amb el seu compte de liquidació.  
Vist que amb posterioritat, Enrique Mansilla García, en data 2 de juliol de 2008 (registro de entrada núm. 43805) va presentar reclamació.  
Vist que l'interessat va presentar escrit en el qual posava de manifest que el projecte de reparcel·lació aprovat no ha considerat com a vial públic la porció de terreny a què té façana el local propietat de qui subscriu (Autoescuela Palma, SL) al·legant la condició de públic d'aquest terreny perquè cadastralment consta com a vial, perquè l'Ajuntament així ho ha reconegut en concedir-li un gual, perquè el títol de propietat de l'al·legant assenyala que «té el seu accés per la porta que obri al carrer sense nom» i perquè aquest fet ha sigut reconegut per sentència judicial. No presenta cap prova de tot el que al·lega. D'altra banda manifesta que el projecte de reparcel·lació ha de declarar-se nul de ple dret ja que no s'ha notificat a tots els titulars de drets afectats per l'actuació. No obstant l'anterior, xifra els seus drets en 383.195,77 euros, per la pèrdua de valor del local ja que deixa de tindre dos façanes i per perdre la possibilitat de ser distribuït interiorment i per la pèrdua de tres places de garatge.  
Vist que els serveis tècnics municipals han emés informes en dates 18 de juliol, 22 de juliol i 27 d'octubre de 2008, dels quals es desprén que la quantitat que resulta de les valoracions realitzades ascendeix a 68.520,86 euros.  
L'article 67.1 del la Llei 6/1994, de 15 de novembre, de la Generalitat Valenciana, reguladora de l'Activitat Urbanística, disposa que són càrregues de la urbanització que tots els propietaris han de retribuir en comú a l'urbanitzador: A) El cost de les obres, projectes i indemnitzacions respecte a les inversions necessàries per a cobrir els objectius imprescindibles del programa.  
L'article 168.2.a de la Llei 16/2005, de 30 de desembre, Urbanística Valenciana, establix que són gastos que afecten de forma individualitzada a cadascun dels propietaris, sense que constituïsca remuneració a l'urbanitzador: a) La part proporcional que li corresponga de les indemnitzacions que procedisquen per les obres d'urbanització preexistents i que siguen útils a l'actuació, així com per a l'extinció de drets i destrucció de béns a conseqüència de l'execució del planejament.  
L'article 175.1.f de l'esmentada Llei 16/2005, que considera com un dels documents integrants del projecte de reparcel·lació, el compte de liquidació provisional respecte a cada propietari.  
L'article 181.1 de la Llei 16/2005, disposa que les quotes d'urbanització i la seua imposició hauran de ser aprovades per l'administració actuant, sobre la base d'una memòria i un compte detallat i justificat que se sotmetrà a una audiència prèvia dels afectats o es tramitarà junt amb el projecte de reparcel·lació.  
Per tot això, de conformitat amb el que disposa l'apartat 4 a i ñ de l'article 124 de la Llei 7/1985, de 2 d'abril, reguladora de les Bases de Règim Local, modificada per Llei 57/2003, de 16 de desembre, de mesures per a la modernització del govern local, en la virtut de la qual correspon a l'alcalde representar a l'ajuntament i l'exercici de les funcions que li atribuïsquen expressament les lleis i aquelles que no s'atribuïsquen a altres òrgans municipals, i vistos els informes de l'arquitecte municipal, de l'enginyer tècnic industrial municipal i l'informe jurídic emés, resolc:  
1. Exposar al públic el compte de liquidació de la reparcel·lació dels terrenys inclosos en la unitat d'execució 07-UE-R, durant el termini d'un mes a efectes d'al·legacions, en la qual s'incrementa la quantitat de 68.520,86 euros i s'ha efectuat el repartiment proporcional entre els propietaris.  
2.Traslladar els particulars interessats perquè formulen les al·legacions que estimen convenients i publicar aquest Decret en el Diari Oficial de la Comunitat Valenciana, en el tauler d'anuncis de l'Ajuntament i en premsa.»  
La qual cosa es fa pública perquè se'n prenga coneixement.   
Castelló de la Plana, 13 de novembre de 2008.- L'alcalde: Alberto Fabra Part.